ZAPISNIK
30. sjednice Vijeća Mjesnog odbora Kupinečki Kraljevec - centar, 
održane, 28. rujna 2023. (četvrtak),
 u objektu Mjesne samouprave Kupinečki Kraljevec - centar, Kraljevečka cesta 73,
  s početkom u 18,30 sati

Nazočni članovi Vijeća:
Mladen Mlinarić, Kristijan Jakolić, Ivan Krešić, Dubravka Milača i Marko Samaržija. 

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave
Predsjedava: Mladen Mlinarić, predsjednik Vijeća.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 30. sjednicu Vijeća. Predlaže da se prije utvrđivanja dnevnog reda usvoji zapisnik 29. sjednice. 
Bez rasprave, jednoglasno (5 “za”), Vijeće prihvaća tekst zapisnika 29. sjednice. 
Predsjednik Vijeća konstatira da su svi članovi primili prijedlog dnevnog reda. Otvara raspravu.
 Budući da nema prijedloga za izmjenu i dopunu dnevnog reda, daje na glasovanje predloženi dnevni red.
Vijeće je jednoglasno (5 “za”) usvojilo 

dnevni red

1. Izvještaj o realizaciji  asfalterskog programa Plana malih komunalnih akcija Mjesnog odbora Kupinečki Kraljevec – centar u 2023.
2. Izvještaj o realizaciji Plana komunalnih aktivnosti Gradske četvrti Brezovica u 2023.
3. Rasprava o utvrđivanju prijedloga akcija za  Program građenja komunalne infrastrukture na području Grada Zagreba u 2024.  
4. Obavijesti, pitanja i prijedlozi

Ad 1)   Izvještaj o realizaciji asfalterskog programa Plana malih  komunalnih akcija 
            Mjesnog odbora Kupinečki Kraljevec - centar u 2023.

      Predsjednik Vijeća, Mladen Mlinarić informira članove Vijeća da je iz asfalterskog programa izvršeno asfaltiranje ulica Tumbri V odvojak - nastavak i asfaltiranje proširenja ulica Milače i Vlašići. Planirano je da bi se nakon izvođenja priključka na vodoopskrbnu mrežu asfaltirao odvojak ulice Štrpet prema k.br. 27, u duljini od 80, širini 4 m, no sada je  realizacija upitna radi nedostatka sredstava, odn. radi povećanja cijena. Naime, voditelj P.O. Brezovica ga je informirao da je asfalterski program za MO Kupinečki Kraljevec – centar  prekoračen za cca 80.000,00 EUR.
Ad 2) Izvještaj o realizaciji Plana komunalnih aktivnosti Gradske četvrti Brezovica u 
           2023.
       Predsjednik Vijeća, Mladen Mlinarić informira članove Vijeća o problematici realizacije akcije zacjevljenja ulice Potočka cesta. Naime, prilikom uvođenja u posao je saznao da prema projektom nije predviđeno zacjevljenje, slivnici kao ni potporni zidić. 
Izražava nezadovoljstvo na projekte koje naručuje Grad Zagreb jer najčešće se događa da nakon dugačkog razdoblja projektiranja kada dođe do realizacije, uobičajeno je da se utvrdi velika manjkavost projekata ili se promjene zakoni i podzakonski akti te se uglavnom mora ponovno projektirati, a posljedica toga je loše stanje postojeće komunalne infrasturkture te  nikakav napredak u novim projektima.

Ad 3) Rasprava o utvrđivanju prijedloga akcija za  Program građenja komunalne 
           infrastrukture na području Grada Zagreba u 2024.  

          Predsjednik Vijeća, Mladen Mlinarić obrazlaže potrebu donošenja zaključka te otvara raspravu. Nakon kraće rasprave, utvrđuje Prijedlog zaključka te ga daje na glasovanje.
          Vijeće je jednoglasno (5 „za“) donijelo

Z A K LJ U Č A K
o utvrđivanju prijedloga prioriteta za Program građenja komunalne infrastrukture na području Grada Zagreba u 2024.  
1. Vijeće Mjesnog odbora Kupinečki Kraljevec - centar predlaže Vijeću Gradske četvrti Brezovica da za Program građenja komunalne infrastrukture na području Grada Zagreba u 2024. predloži:

a) Ulica Harabajsi, zk.č. 502 i 503 K.o. Kupinečki Kraljevec, izgradnja novog autobusnog okretišta za autobusnu liniju 161 Savski most – Štrpet (prema postojećem projektu)
b) Ulica Tumbri, rekonstrukcija prometnice (prema postojećem projektu uz napomenu da je 2018. godine akcija u prijedlozima Vijeća Gradske četvrti Brezovica za Program gradnje u 2019. bila  prioritet br. 1)
c) Ulica Harabajsi, rekonstrukcija prema postojećem glavnom projektu 

2. Ovaj Zaključak dostavlja se Vijeću Gradske četvrti Brezovica na dalje postupanje.


Konstatira se da članovi Vijeća, Dubravka Milača i Marko Samaržija napuštaju sjednicu radi drugih obveza.
Ad 4) Obavijesti, pitanja i prijedlozi
       Član Vijeća, Ivan Krešić  iznosi potrebu uređivanja bankina u ulici Harabajsi – Kraljevečka cesta.
      U daljoj raspravi utvrđena je potreba sanacije prijekopa prometnica radi izvođenja priključaka na vodoopskrbni cjevovod u ulicama Tumbri, Štrpet, Kraljevečka cesta I odvojak, Kraljevečka cesta k.br. 1. 
      Budući da je dnevni red iscrpljen te da se nitko više ne javlja za riječ, predsjednik zaključuje 30. sjednicu Vijeća Mjesnog odbora Kupinečki Kraljevec – centar.

[bookmark: _GoBack]        Dovršeno u 19,30 sati.

           Zapisnik vodila:
              Lidija Špišić


KLASA: 024-08/23-003/1954
URBROJ: 251-13-11-8/005-23-2
Kupinečki Kraljevec, 28. rujna 2023.

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Mladen Mlinarić


